På baggrund af flere brande den seneste tid indfører Læsø Kommunes beredskab nu øjeblikkeligt afbrændingsforbud.

Forbudet gælder i hele Læsø Kommune.Og udover forbudet indskærper kommunen overfor alle borgere, at de tænker ekstra meget over deres håndtering af aske og sod fra brændeovne, pejse og grill. Afbrændingsforbudet ophæves igen via Læsø Kommunes hjemmeside, laesoe.dk, så snart den meget tørre periode er forbi.